﻿Anul I, nr 2 / 2010 REVISTĂ A ”ASOCIAŢIEI CULTURALE HANGU” MOTO ”Dacă fugi de Dumnezeu, El nu va alerga după tine, însă te va aştepta Pe orice drum vei apuca, vei întâlni pe Dumnezeu " (Sfântul Ierarh Nicolae Velimirovici) ”Hristos este un imigrant în istoria omenirii El nu este rezultatul nici unei evoluţii, ci a imigrat în focul vieţii pământeşti, aşa cum este, din veşnicie A imigrat, pe pământ Hristos-Dumnezeu împuns de săgeţile tuturor păcatelor omenirii de la Adam, ca să împlinească trei lucrări: - să arate oamenilor că toate săgeţie păcatelor lor au lovit în plin pe Dumnezeu şi că Dumenezeu, în nespusa Lui bunătate, le-a luat asupra Sa chiar dintru început; - să ierte păcatele, adică să-şi smulgă săgeţile din inimă şi să le nimicească; - să nimicească şi moartea, prin nimicirea păcatelor Pământul n-a fost în stare să dea viaţă unui biruitor, pentru o astfel de răspundere Nu numai neamul omenesc, dar nici întregul univers nu au o astfel de putere Pentru astfel de însărcinări a fost nevoie de un imigrant, şi anume de imigrantul sub picioarele căruia, întregul univers se îndoaie moale, ca şi lutul sub picioarele olarului În Sfânta Scriptură se spune, de multe ori, că noi suntem nişte pribegi şi nişte oaspeţi pe acest pământ Dar, chiar dacă nu s-ar fi spus asta în Sfânta Scriptură, omul conştient o înţelege Iar în momentul când a ajuns la conştientizarea unui fapt evident, omul înţelept se chinuie să caute răspuns la trei întrebări: Dacă suntem nişte pribegi, care e scopul călătoriei noastre? “Nu suntem din lumea aceasta, ci din altă lume ” Dacă suntem nişte străni pe acest pământ, unde este patria noastră? “Patria noastră e acolo unde e Tatăl nostru Pe lumea asta suntem nişte străini, iar pe cealaltă, la noi acasă ” Dacă suntem oaspeţi, atunci oaspeţii cui suntem ? “Slavă Domnului, noi suntem oaspeţii Lui pe Pământ ” (Sfântul Ierarh Nicolae Velimirovici) ECOUL HANGULUI pagina 2 Anul I, nr 2 RUGĂCIUNE Tu Maica noastră din ceruri, de sus, Mântuitor ne-ai adus, pe Iisus Tu Maică Fecioară veşnic iubită, Decât heruvimii mult mai cinstită, Decât serafimii mai înălţată, Pruncul Tău sfânt ne este azi Tată Pe Tatăl Ceresc noi Îl iubim, Dar, sigur, adesea, mai şi greşim Te rugăm ca, la dreapta judecată, Să ne fii o sfântă şi bună avocată ! Dă-ne Fecioară, înţelepciune, Ca s-o transmitem peste tot în lume ! Dă-ne, din ceruri, Tu, energie, Lumea s-o facem mai bună să fie S-alunge umbra urii şi răzbunării, S-aleagă lumina iubirii şi-a iertării ! Cu umilinţă acum, ne rugăm Ţie, Îndreaptă spre noi, privirea Ta vie Prea Sfântă Fecioară Marie ! Salvează-ne Tu, România, De Dumnezeu Născătoare, Maria ! Profesor, Mihai Doroftei, Borca REDACŢIA ”ECOUL HANGULUI” Revistă cultural-istorică, Cu apariţie trimestrială Anul I, numărul 2 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Bostan, redactor-şef, Prof Gheorghe Drugă, Ref Gheorghieş Mădălina Prof Dorel Rusu, Prof Mihai Doroftei, Ec Mihai Conuţ, Prof Vasile Marcoci, Ing Mihai Bulai, Preot Ioan Simiraş I S S N – on-line – 2068 - 4517 Telefoane de contact: Liliana Bostan – 0731024838 Gavril Lupu – 0233/257524 Dorel Rusu – 0746234493 Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI pagina 3 Anul I, nr 2 Actualităţi Actualităţi Actualităţi Actualităţi Actualităţi Binecuvântat este cel ce vine întru numele Domnului! În ziua de 10 mai 2010 credincioşii Parohiei Hangu au avut marea bucurie de a-l primi în mijlocul lor pe ÎnaltPreaSfinţitul Teofan, Arhiepiscopul Iaşilor şi Mitropolitul Moldovei şi Bucovinei Acest eveniment a fost prilejuit de organizarea şi găzduirea de către Parohia Hangu a conferinţei preoţeşti a preoţilor din Protopopiatul Ceahlău ÎnaltPreaSfinţia Sa, însoţit de către Protosinghelui Nicodim, secretar al Cabinetului Mitropolitan, şi de către doi ierodiaconi, a sosit la biserica Parohiei la ora 7,45 unde a fost întâmpinat de preoţii Protopopiatului Ceahlău, în frunte cu Părintele Protopop Mihai Damian, de Pr Paroh Ioan Simiraş, de Domnul Gavril Lupu - Primarul Comunei Hangu, de elevii Şcolii Generale Hangu şi de foarte mulţi credincioşi Copiii, îmbrăcaţi în frumoase costume naţionale, i-au oferit flori ÎnaltPreaSfinţitului Mitropolit, iar acesta i-a binecuvântat La ora 8 s-a început oficierea Sfintei şi Dumnezeieştii Liturghii, de către un sobor de zece preoţi şi doi diaconi, condus de către ÎnaltPreaSfinţitul Teofan, restul preoţilor dând răspunsurile la strană În cadrul Sfintei Liturghii, tânărul teolog Ioan Alexandru din Târgul Frumos a fost hirotonit de către ÎnaltPreaSfinţitul Teofan în treapta de diacon O mare bucurie şi mulţumire sufletească au avut-o cei peste o sută de credincioşi care au fost împărtăşiţi cu Sfintele Taine de către însuşi ÎnaltPreaSfinţitul Teofan La sfârşitul slujbei a vorbit Pr Protopop Mihai Damian, apoi Preotul Paroh Ioan Simiraş a mulţumit ÎnaltPreaSfinDitului Teofan pentru bucuria şi onoarea de a fi oaspetele acestei întruniri La final ÎnaltPreaSfinDitului Teofan a ţinut un cuvânt de învăţătură, arătând necesitatea însuşirii mai temeinice a învăţăturii noastre de credinţă şi îndemnându-i pe credincioşi să fie curajoşi în mărturisirea şi apărarea dreptei credinţei şi, mai ales, să fie împlinitori ai Evangheliei lui Hristos Programul zilei a continuat cu agapa frăţească, după care au început lucrările propriu-zise ale conferinţei preoţeşti desfăşurate în Cancelaria parohială ( chilie) Tema conferinţei a fost ”Preotul şi enoriaşii săi apărători şi mărturisitori ai credinţei ortodoxe”, susţinută de Pr Arsenie Vasile de la Parohia Popeşti –Farcaşa ECOUL HANGULUI pagina 4 Anul I, nr 2 Actualităţi Actualităţi Actualităţi Actualităţi Actualităţi După prezentarea conferinţei ÎnaltPreaSfinţitul Teofan a invitat pe fiecare preot să ia cuvântul şi să prezinte opinia sa în legătură cu felul cum pot enoriaşii săi să devină mărturisitori şi apărători ai dreptei credinţe, adică o prelungire a mâinilor lucrătoare ale preotului Lucrările conferinţei s-au încheiat în jurul orei 15, după care ÎnaltPreaSfinţitul Teofan a vizitat şi celelalte parohii din comuna Hangu: Boboteni, Grozăveşti, Potoci şi Buhalniţa, cărora le-a oferit Sf Antimis Preot paroh, Ioan Simiraş Parohia Sfinţii Apostoli Petru şi Pavel - Hangu Prezentare de carte Prezentare de carte Prezentare de carte PLUTĂRITUL PE BISTRIŢA - Incursiuni in istorie - Constantin Cojocaru-Ţuiac Cartea a apărut în anul 2010 la Iaşi, la Editura ,,Universitas XXI” şi surprinde prin acribia documentaţiei şi prin stilul uşor patetic, propriu autorului Deşi este amplă (325 pagini), cartea face parte din categoria celor pe care nu le mai poţi lăsa din mână, când începi s-o lecturezi Este singura carte despre plutărit din literatura de specialitate Constantin Cojocaru s-a născut în satul Lunca din comuna Borca Şcoala gimnazială a absolvit-o la Borca, parcurgând pe jos 14 km Călătoria pe plută a fost o idee salvatoare, până la şcoala putând sa-şi facă temele restante De aici porecla de ,,Ţuiac” pe care i-a dat-o profesorul de fizica Alexandru Ţăranu Autorul face parte din promoţia 1957 a Liceului Borca A absolvit Facultatea de Istorie-Filosofie a Universităţii ieşene A fost, pe rând, asistent universitar la Facultatea de Farmacie din Târgu- Mureş, diplomat la Ambasada României din Paris, şef al serviciului Promovare-Cooperare al Agenţiei ONT Carpaţi ECOUL HANGULUI pagina 5 Anul I, nr 2 Prezentare de carte Prezentare de carte Prezentare de carte Aşa cum susţine şi autorul, plutăritul a apărut într-o conjunctură favorabilă datorită marilor suprafeţe de păduri de conifere Lemnul era foarte căutat, atât pe piaţa internă cât şi pe cea externă Lipseau drumurile, lipseau mijloacele de transport, în schimb existau râuri pe apa cărora lemnul se putea transporta cu uşurinţă Primul document care atesta exportul cu lemn dateaza din sec al XV –lea Din Edictele din 23 august 1484 dat de sultanul Baiazid, aflăm că lemnul din Moldova se exporta la Constantinopole În ţară, Legea rurală din 1864 dă dreptul ţăranului să intre în pădure şi să-şi aleagă lemnul necesar în gospodărie Bistriţa moldoveană a fost principalul râu din România care a oferit cele mai bune condiţii plutăritului dirijat S-a practicat plutăritul şi pe Mureş, Someş, Olt, Vaser, Gurghiu Plutăritul era o meserie destul de dificilă, iar plutaşii, din ce în ce mai puţini, îşi amintesc cu regret de întâmplări tragice, petrecute pe cursul Bistriţei, la Cotul Acrei, Coifu, Moara Dracului, Dâmbul Colacului, Toancele, Capşa, Tarcău, Bocancea Lemnul se transporta la Galaţi, pe o distanna de 400 km Scosul lemnului din pădure până la tason (depozitul intermediar de lemn) se facea cu un efort fizic imens Până în1948 nu exista echipament de protecţie, iar iarna, mai ales, condiţiile în care se lucra erau de neimaginat pentru un om care trăieşte în zilele noastre Lemnul era adus la tason şi prin uluce de apa, sau cu trenul (mocăniţa) Căi ferate au existat pe Borca şi Sabasa până în 1955, iar cele de pe Barnar, Cristişoru şi Pârâul Omului până în 1970 Mai funcţioneaza şi astăzi căile ferate de pe Valea Vaserului din Maramureş Legea din 19 martie 1883 a concesionat pe timp de 4 decenii, 6000 ha de pădure de la Vaduri şi Tarcău, dar şi din Tulgheş, Borca, Dorna, Fundul Moldovei şi Breaza În timpul primului război mondial s-a redus activitatea plutăritului În primăvara lui 1944, câte un ofiţer neamţ călătorea pe pluta şi urmărea eventualii sabotori Asta se petrecea după ce la, 4 decembrie 1940, Guvernul Antonescu a semnat un acord comercial prin care România urma să-şi sporească exportul forestier şi agricol spre Germania După lovitura de stat de la 23 august 1944, au plecat nemţii, dar au venit ruşii S-au creat societăţile mixte sovieto-romane - “Sovrom”, iar lemnul era transportat în URSS În 1968 se întrerupe plutăritul pe Bistriţa şi cu această ocazie ia sfârşit una din cele mai pline de neprevăzut şi mai grele meserii În paginile cărţii sunt descrise, cu minuţiozitate, operaţiunile de legare şi conducere a plutei, ,,închisorile” (blocajele), momentele romantice şi hazlii prin care treceau uneori plutaşii, dar şi munca prost plătita Fiecare capitol este ancorat într-un context istoric, uneori urmat şi de concluziile amare ale autorului Termenii tehnici, regionalismele, imaginile deosebit de plastice, scot la iveală o lume îndepărtată, pe care nu avem nici un drept s-o uităm Bibliotecar, Iolanda Lupescu ECOUL HANGULUI pagina 6 Anul I, nr 2 Pagini din râzboi Pagini din război Pagini din război C L O P O T N I Ţ A Într-un sat de munte din „Ţara Hangului”, era o clopotniţă construită pe coasta unui deal Clopotniţa se numea Buna Vestire Lângă clopotniţă era un tranşeu adânc peste care crescuseră o mulţime de puieţi de brad Tranşeul, construit în primul război mondial, era foarte lung şi ducea către un pâlc de pădure situat sus, pe coasta unui deal Printre copaci se putea observa întreaga localitate Acolo aveau post de observaţie, în timpul celui de-al doilea Război mondial, doi soldaţi care lucrau la transmisiuni Într-un colţ al clopotniţei era o gaură secretă, acoperită cu o lespede mare, în spatele căreia începea tranşeul Acest tranşeu făcea legătura între pădure şi clopotniţă În timpul unui atac, cei doi soldaţi au fost luaţi prin surprindere şi nu au mai putut fugi Au sunat la comandament, dar comandantul le-a dat ordin să rămână ascunşi, acolo unde sunt, pentru că ei vor porni o contraofensivă Le-a cerut să spioneze şi să le comunice poziţiile de luptă ale duşmanului Cei doi soldaţi au rămas ascunşi în clopotniţă câteva zile, speriaţi şi flămânzi, dar cu ochii pe duşmani Supravegheau fiecare mişcare a nemţilor, ţinându-l la curent pe comandant Nu-şi imaginau că vor scăpa teferi, Deja se gândeau cum să-şi pună capăt zilelor, dacă erau prinşi Într-o zi, însă când ploua cu găleata, au auzit zgomot în clopotniţă Au luat armele şi au coborât pe rând Se înspăimântaseră degeaba În clopotniţă intrase un copil, care fugise din calea ploii Copilul s-a rugat la ei să nu-l omoare pentru că nu avea cine duce oile acasă, unde îl aşteptau mama şi şase fraţi mai mici Le-a povestit cum într-o zi, cu alţi copii din sat se jucau în clopotniţă şi cum au descoperit intrarea secretă şi cât de încântaţi au fost că se puteau ascunde fără să-i descopere nimeni Soldaţii au încremenit când au văzut intrarea secretă, pe care nici măcar nu şi -au imaginat-o Inamicul a bănuit că cineva îl spionează şi a hotărât ca un grup dintre ei să se înarmeze şi să meargă să cerceteze clopotniţa şi împrejurimile Cei doi soldaţi şi-au dat seama de pericol, au mulţumit, în gând lui Dumnezeu pentru că le acordase o şansă, au ferit repede lespedea, au intrat în tranşeu, au pus lespedea la loc şi au fugit Soldaţii inamici au scotocit zadarnic prin clopotniţă şi în jurul acesteia Nu au dat de urma lor şi s-au întors spăşiţi la comandant Câteva ore mai târziu s-au trezit luaţi prin surprindere Informaţiile precise pe care le furnizaseră cei doi soldaţi, i-au ajutat pe ai noştri, să elibereze localitatea de sub ocupaţia duşmanilor Cei doi soldaţi au fost felicitaţi de comandant şi propuşi pentru decorare, apoi lăsaţi câteva zile acasă, în permisie Cel mai mult însă le-a încălzit sufletul, mulţumirile localnicilor care nu se mai sfârşeau Prof Mihai Doroftei, Borca ECOUL HANGULUI pagina 7 Anul I, nr 2 Adolescenţa Adolescenţa Adolscenţa Adolescenţa PROCLAMAŢIE PENTRU INDEPENDENŢĂ Munteanu Cosmina-Oana clasa a X-a E Colegiul Naţional „Petru Rareş”, Piatra Neamţ Deseori, nouă, adolescenţilor, ni se reproşează că nu ştim pe ce lume trăim, şi deşi răspunsul este evident, întrebarea rămâne retorică De ce? Pentru că suntem prea adânciţi în ignoranţa şi egoismul nostru ca să recunoştem că lumea în care trăim este lumea pe care ne-o creăm Nu vreau să acuz, ci doar să spun unele adevăruri Un fel de mea culpa A devenit un clişeu sintagma „viitorul este în mâinile noastre” Şi de ce nu ar fi aşa? De multe ori suntem forţaţi să luăm decizii ce nu ne afectează doar pe noi, ci care pot avea consecinţe asupra unor oameni pe care poate nu-i vom întâlni niciodată Să luăm de exemplu, cazul parlamentarilor: ei iau decizii pentru un popor întreg, fără a se gândi ce urmări vor avea acestea asupra fiecăruia Dar e vina lor? Nu în totalitate Nici dacă şi-ar dori nu ar putea să ia decizia cea mai bună pentru toţi cetăţenii Dar atunci, a cui e vina că sunt copii care nu au acces la educaţie, că sunt bătrâni a căror grijă nu o are nimeni, că sunt proaspăt absolvenţi de facultate ce nu au serviciu, că pentru o boală tratată în spitalele publice te alegi cu alte două, că tinerii căsătoriţi stau la coadă la sala de divorţuri, că închisorile sunt pline de cei care au furat o pâine, iar adevăraţii infractori trăiesc în fast, că părintele ajunge să fie doar o voce în telefon, că tinerii deprind proastele obiceiuri mult mai devreme şi copii sunt încet-încet dezumanizaţi? Pentru că nu e suficient să te naşti om, ca să fii om Trebuie să devii Şi greu se mai fac oamenii, oameni Faptul că aparţinem acestei specii ne oferă doar un avantaj în lupta pentru umanitate Altele sunt criteriile după care trebuie să ne orientăm Acum mass-media ne oferă o gamă variată de „personalităţi”, însă le omite în mod frecvent pe cele adevărate Rar întâlnim oameni de valoare promovaţi prin aceste metode, pentru că ideea pare a fi aceea de anihilare a personalităţii şi nu de dezvoltare a ei Am vorbit ca de o prima premisă în crearea personalităţii despre apartenenţa la specia umană ECOUL HANGULUI pagina 8 Anul I, nr 2 Adolescenţa Adolescenţa Adolscenţa Adolescenţa Deocamdată nu s-a găsit metoda prin care aceasta să ne fie luată Însă avem alte calităţi şi potenţiale uşor de atacat În însăşi definiţia noastră de om înzestrat cu personalitate apare calitatea de fiinţă socială Şi poate vă întrebaţi de ce îndrăznesc să afirm că ea ne poate fi luată Nu e suficient să fii membru al societăţii, dacă nu legi anumite relaţii cu cei de lângă tine Astăzi, timpul şi preocupările nu ne permit să cunoaştem măcar câteva dintre persoanele cu care mergem în fiecare dimineaţă spre serviciu, cu care lucrăm alături opt ore pe zi sau de care ne desparte un perete Niciodată nu intrăm în vorbă cu portarul care ne deschide uşa în fiecare dimineaţă, cu vânzătoarea ce ne serveşte de fiecare dată la magazinul din colţ, cu vecinul ce locuieşte deasupra noastră şi pe care îl întâlnim de fiecare dată când ne întoarcem acasă Nu mai avem prieteni buni, nu mai păstrăm legătura cu foştii colegi, ne-am obişnuit să fim amabili cu toată lumea, sau măcar indiferenţi, pentru că avem nevoie de timp şi energie pentru a ne forma şi susţine opiniile, iar cel mai adesea nu dispunem de aceste resurse sau nu ne permitem să le irosim spre a ne apăra părerile Nu mai avem nici emoţii intense, nici sentimente profunde, nu mai apreciem o floare dacă nu este atent ambalată, nu zâmbim dacă nu avem un interes sau un motiv ascuns, nu ne mai bucurăm de prima zăpadă la gândul că trebuie schimbate anvelopele trăim între oameni, şi totuşi ne detaşăm de ei Cum am ajuns aici? Grijile şi nevoile ne determină să gândim egoist, să ne gândim la profit, şi de ce să străbaţi două-trei străzi ca să te întâlneşti cu cineva, când poţi folosi telefonul sau internetul? A cui e vina? Nu a celor care preocupaţi de ei înşişi ne obligă să fim asemeni lor, mereu obosiţi, frustraţi şi egoişti E vina noastră, a celor care acceptăm ca sub imperiul unei „socializări” generale să pierdem esenţa relaţiilor interumane Pare însă şi mai greu ca să participăm la cultură când suntem invadaţi pe toate canalele de persoane ce au „reuşit” în viaţă fără, când şcoala însăşi a devenit o formalitate De ce am inserat între ghilimele calificativul „reuşit” când el reprezintă o realitate? E adevărat că el este o realitate, dar doar pentru că sistemul nostru de valori este grav alterat Ascultăm mai degrabă o figură politică ce susţine că trebuie şi că va lua măsuri în legătură cu apa din capitală, care are de două ori mai mult hidrogen decât oxigen (când pentru asta o numim apă), decât un profesor ce a citit mai multe cărţi decât alţii reviste Preferăm concertele din pieţele publice, spectacolelor de balet dintr-o sală, mărcile puternic promovate, produselor naturale din piaţă, hainele pe bandă, celor unicat, cusute de o vecină Şi pornind de la acest ultim exemplu, mă leg de ideea următoare, aceea că deşi avem potenţialul creativităţii, nu îl valorificăm De ce să ne antrenăm neuronii pentru a nu crea un stil propriu, când vedetele ne arată care ar trebui să fie acesta, de ce să analizăm de unii singuri, când şi aşa timpul ne este limitat, iar alţii au analizat deja şi au soluţiile Aceasta este baza şi a unui defect foarte des întâlnit, şi încă la o vârstă total nepotrivită Mă refer la vârsta în care se dezvoltă masiv gândirea, iar ea corespunde cu cea în care tânarul este elev ECOUL HANGULUI pagina 9 Anul I, nr 2 Adolescenţa Adolescenţa Adolscenţa Adolescenţa Acum, în loc de a gândi şi de a produce propriile idei, el le împrumută pe ale altora, gândindu-se că economiseşte timp şi nerealizând de fapt că dacă în această perioadă el nu-şi dezvoltă gândirea, şi odată cu ea, inteligenţa, nu o va mai putea face niciodată Dar acesta este, până la urmă, un alt mijloc de dezumanizare Tot ceea ce am scris până, aici constituie modelul general-uman de personalitate: apartenenţa la specia umană, calitatea de fiinţă socială şi conştientă, dotată cu gândire, care participă la cultură, care posedă şi se orientează după un sistem de valori şi care are potenţialul creativităţii Noi încetăm a mai fi oameni când toate acestea ne vor fi luate, şi am arătat cum în afară de moştenirea genetică, toate celelalte ne sunt anihilate zi de zi, în fiecare clipă, iar ceea ce este cel mai grav este faptul că noi înşine permitem acest lucru Ce este de făcut? Tot personalitatea noastră ne oferă răspunsul, pentru că în afară de cele menţionate, noi suntem dotaţi cu voinţă În fiecare dintre noi există puterea de a ne autodetermina şi trebuie să devenim conştienţi de acest lucru şi să-l folosim în favoarea noastră, pentru că nu degeaba imnul României se cheamă „Deşteaptă-te române ” Aşa că lansez îndemnul de a ne ridica împotriva tentativelor de dezumanizare şi de a lupta pentru dreptul de a ne construi singuri lumea în care dorim să trăim, pentru că stă în puterea noastră de a schimba realitatea cu una pe care să ne placă să o acceptăm şi în care să trăim Iar dacă cineva are o voinţă prea slabă pentru a-şi determina realitatea pe care o doreşte, a se abţine a critica Protecţie socială Protecţie socială Protecţie socială … un surâs, pentru o lacrimă E greu să recunoaştem, că societatea în care existăm şi în care banii guvernează pretutindeni, ne-a dezumanizat în fiecare zi, puţin câte puţin, ne-am uitat bunicii în căsuţe degradate, în care e mereu frig şi umezeală, am uitat că părinţii au nevoie, pe lângă reţete cumpărate în grabă şi vizite la medici, de prezenţa şi de zâmbetele noastre, trecem cu privirea peste mâinile bătrânilor, crăpate de muncă, întinse pentru un bănuţ, sau pentru un colţ de pâine pe care nu şi le mai pot câştiga singure, uităm de aniversările celor dragi, uităm să mai împărţim atenţii şi îmbrăţişări, şi, în ultimă instanţă, uităm că lacrimile pot fi şterse ECOUL HANGULUI pagina 10 Anul I, nr 2 Protecţie socială Protecţie socială Protecţie socială cu un simplu surâs, de parcă toate astea ar costa o avere Prinşi de grijile cotidiene, de cătuşele unei existenţe pe care o vrem plină de comfort şi de satisfacţii, uitând sau făcând abstracţie de cei care suferă în jurul nostru, uitând că ochii lor înlăcrimaţi, se înseninează atunci când ne văd, uitând că micile bucurii pe care le semănăm în sufletele lor pustii, sunt aripi de înger care îi ocrotesc şi, ne trezim, într-o zi că nu mai avem pe cine îmbrăţişa, cui să-i zâmbim, cui să ştergem câte o lacrimă născută din dureri adânci şi solitare, şi simţim viscolul şi dorul de cei dragi care au plecat dintre noi singuri, bătrâni şi bolnavi, pustiindu-ne sufletul Abia atunci ridicăm ochii către cer şi, cu o superficialitate care ne-a subjugat mereu, ne rugăm să nu împărtăşim aceeaşi soartă Sentimentul de „prea târziu” ne poate măcina, uneori, până la capătul vieţii fără să reuşim să-l extirpăm, fără să mai reuşim să întoarcem timpul înapoi Mustrările de conştiinţă devin, în timp, nişte prieteni incomozi, de care ne lovim mereu şi pe care nu-i putem alunga cu uşurinţă Constatăm, aşadar, că, în ultima vreme, tot mai multe persoane în vârstă şi tot mai multe familii aflate în dificultate, sunt nevoite să apeleze la ajutorul instituţiilor de stat În aceste condiţii, în cadrul Primăriei Comunei Hangu, funcţionează, începând din luna septembrie 2009, Serviciul Public Local de asistenţă socială Hangu, înfiinţat prin Hotărârea Consiliului Local nr 42 din 30 09 2009 Acest serviciu aflat în adminsitrarea asistentului social din cadrul Primăriei Hangu – Brînzucă Cristina, monitorizează toate persoanele singure şi familiile aflate în dificultate din comună, cărora le poate oferi servicii de consiliere, asistenţă şi suport material, în limita disponibilităţilor bugetului local Grupul ţintă este format din zece persoane singure şi 5 familii cu mai mulţi copii aflaţi în întreţinere Selectarea acestora s-a făcut în funcţie de nevoile identificate şi de situaţia cu care aceştia se confruntă Acest serviciu are în vedere colaborarea cu toate instituţiile de pe raza comunei: şcoală, biserică, poliţie, dispensar, care se pot implica în activitatea de asistenţă socială S-au încheiat, de asemenea Contracte de voluntariat cu medicii şi asistentele medicale ale celor două cabinete medicale din comuna Hangu, respectiv medic de familie Grama Adina şi medic de familie Tanasă Ana Serviciul de asistenţă a încheiat un acord de parteneriat cu Unitatea Medico- Socială Ceahlău, unde sunt internate şapte persoane în vârstă, care nu au suport familial şi care se confruntă cu grave probleme de sănătate, iar îngrijirea socio- medicală nu se poate realiza la domiciuliul acestora Nimeni dintre noi nu poate să ştie ce surprize neplăcute ne poate oferi trecerea ireversibilă a timpului Cert este că, toate vicisitudinile vin peste noi atunci când ne aşteptăm mai puţin, şi, ca o lege nescrisă, atunci când suntem bătrâni, singuri şi bolnavi Cred că, gândindu-ne la cei care suferă astăzi, ne va fi mai uşor nouă, ECOUL HANGULUI pagina 11 Anul I, nr 2 Protecţie socială Protecţie socială Protecţie socială în viitor Semenii noştri sfâşiaţi între dureri fizice şi tristeţi sufleteşti nu au nevoie doar de suport material, uneori un zâmbet sau o simplă îmbrăţişare pot însemna totul şi mai cred că proverbul „Ceea ce semănăm astăzi, aceea vom culege mâine”, este plin de înţelepciune şi de adevăr Pornind de la această premisă, vă facem cunoscut că persoanele dispuse să ofere sprijin material sau financiar, celor suferinzi, se pot adresa Asistentului social din cadrul Primăriei Hangu – Brînzucă Cristina A consemnat, Liliana Bostan Documentar Documentar Documentar Ecosistemul Lacul Izvorul Muntelui Prof Scripcaru Bogdan Şcoala cu clasele I-VIII „Constantin Romanescu”, Poiana Teiului, Neamţ Lacul Bicaz sau lacul Izvorul Muntelui a apărut ca urmare a construirii barajului de la Bicaz între anii 1951-1961, fiind cea mai mare amenajare de acest tip din ţară Au trecut patru decenii şi lacul nu are încă un nume definitiv, utilizându-se concomitent denumirea de lacul Bicaz, lacul Izvorul Muntelui sau chiar lacul Izvorul Muntelui-Bicaz Bicaz – barajul hidrocentralei ECOUL HANGULUI pagina 12 Anul I, nr 2 Documentar Documentar Documentar Biotopul - Ridicarea barajului avea să realizeze nu numai o uriaşă rezerva de apă, dar avea să treacă la capitolul amintirilor şi imaginile apocaliptice ale puhoaielor Blând iarna şi vara, la nivelurile cele mai scăzute, când pe albia ei se târau anevoios prin prundul bolovănos doar 6-8 metri cubi de apă pe secundă Bistriţa se dezlănţuia brusc spre anotimpul de primăvară când, de câteva sute de ori mai mare devenea necruţătoare, aducând dezastre de proporţii Cei 1080 sau 1150 metri cubi pe secundă atinşi în 1930 sau 1970 i-au dat înfăţişarea unui fluviu Lacul de la Izvorul Muntelui devenea astfel un rezervor tampon, măsurând 35 km lungime, suprafata 3125 ha, adâncimea de 90 m, dimensiuni care-i conferă un volum de apă de peste un miliard de metri cubi Mai precis volumul de apă al lacului este de 1,23 miliarde metri cubi, din care 930 milioane reprezintă volumul util, 100 milioane volumul de protecţie împotriva inundaţiilor şi 200 milioane volumul de apă aflat sub nivelul de intrare în tunel Dacă pe axul longitudinal lacul are 35 km, pentru a-l înconjura pe linia ţărmului ar fi necesare cam două zile de mers pe jos, căci vor fi de parcurs 104 km Specifice acestei acumulări rămân însă desele schimbări de nivel, cauzate fie de variaţia debitelor afluienţilor, fie de regimul utilizării hidroenergetice În general, lacul scade din august până la sfârşitul lunii februarie, când începe să crească din nou, sub influienţa debitelor mărite ale afluienţilor, datorită topirii zăpezilor, dar şi a precipitaţiilor Creşterea nivelului durează până spre iunie-iulie În general, creşterile şi scăderile de nivel rămân în jurul a 10-30 m Anul 1974 a reprezentat una din scăderile de nivel maxime - 28,41 m, nivelul lacului coborând la cota 484 m Referitor la schimbările morfometrice ele nu sunt deloc neglijabile Faţă de cota maximă, 515 m, o scădere de 35 m, adică o staţionare a nivelului la cota de 480 m – reduce lungimea la 20 km Lăţimea maximă de 2,2 km se reduce la cca 500 m, de la suprafaţa sa de 3 125 ha, ajungând la 1599 ha Din punct de vedere climatic, lacul Izvorul Muntelui - Bicaz se integrează treptei climatice montane, moderat de caldă, cu temperatura medie anuală între 7 - 7,5 grade C, cu ierni blânde, media lunii ianuarie fiind de - 4, -5 grade C, şi cu veri în care media lunii iulie, considerată cea mai caldă, cu valori de 16-17 grade C În spaţiul microclimatic al lacului, rezerva de căldură acumulată de cei peste un miliard metri cubi de apă este cedată treptat în perioada rece a anului Cu privire la temperaturile absolute, cea mai scăzută, de - 26,8 grade C s-a înregistrat la Ceahlău- Sat, în timp ce pe lac valorile sunt ceva mai mici (-24 grade C la Rugineşti şi -21,6 la Potoci) Diferenţele sunt cauzate de rezervorul caloric al lacului, despre care am menţionat anterior, acest factor rămânând cu o influienţă constantă ECOUL HANGULUI pagina 13 Anul I, nr 2 Documentar Documentar Documentar Temperatura maximă absolută a fost de 34,4 grade C la Ceahlau-Sat, în timp ce la Rugineşti 33,5 grade C Trebuie menţionată şi scăderea numărului de zile geroase din anotimpul rece, în zona din imediata apropiere a lacului, adică a acelora cu temperaturi medii sub -10 grade C În general, lacul reprezintă o sursă de aer rece în special primăvara şi mai ales în timpul zilelor senine În aceste condiţii aerul lacustru poate avea cu câteva grade mai puţin faţă de cel de pe uscat La invaziile de aer rece, din contră, atmosfera lacustră este mai calda decâr cea limitrofă, corespunzătoare versanţilor Din aceleaşi motive şi temperaturile maxime medii zilnice ale aerului se decalează pt zona lacului, faţă de uscatul din vecinătate din luna iulie spre luna august Zona lacului prezintă şi câteva particularităţi ale circulaţiei atmosferice Este de reţinut în primul rând că mai mult de jumătate de an rămâne sub influienţa acalmiilor, ca urmare a adăpostirii ei de către masivul Ceahlau care se interpune în calea circulaţiei dominant vestice La aceasta se adauga şi circulaţia locală, vânturile de munte-vale, ascendente adică din aval spre amonte, care se asociază cu briza locală, al cărei sens este dinspre lac spre uscat, adică înspre versanţii limitrofi Lacul Izvorul Muntelui – văzut de la Rugineşti Pe fundal - Ceahlăul ECOUL HANGULUI pagina 14 Anul I, nr 2 Documentar Documentar Documentar Biocenozele vechiului şi noului ecosistem Puzderia de animale ce-şi duceau viaţa în apa râului, reproducându-se şi înmulţindu-se, trăind in relaţie de bună vecinătate sau concurându-se în împărţirea hranei (algele fixate pe pietre sau pe fundul apei urma să fie total modificată) Unele din ele aveau să piară în favoarea noului ecosistem, altele urmau să prospere şi să se răspândească în noul habitat În miile de ani care i-au marcat trecerea prin timp, Bistriţa a fost populată treptat cu miliarde de vieţuitoare, de la alge unicelulare-microscopice, până la păstrăvi Condiţiile de viaţă specifice pe care le-a oferit Bistriţa anterior formării salbei de lacuri pâna la Bacău, au facilitat nu numai instalarea şi multiplicarea indivizilor anumitor specii ci şi stabilirea unor interrelaţii din a căror dinamică au rezultat biocenozele ecosistemelor de pe întregul râu Factorul de mediu care a impus trăsătura principală a biocenozelor râului l-a constituit calitatea apei – rece, limpede şi bine oxigenată Oxigenarea a fost asigurată de frecventele cascade şi de panta destul de mare a râului Aici s-au dezvoltat, din abundenţă, biocenozele de tip reofil, alcătuite din specii care preferă apa curgătoare, rece limpede şi bine oxigenată Imensa acumulare de apă din spatele barajului a produs o importantă transformare ce a antrenat şi o altă structură biocenotică Echilibrul de secole al biocenozelor de pe întreg curs al râului, dar mai ales al celor dintre Poiana Teiului şi Bacău a fost puternic zdruncinat sau pur şi simplu înlocuit cu noi relaţii, ducând la un nou echilibru Plantele în general, din care fac parte şi algele, au rol de producător primar, de bucătari ai unei biocenoze Ele au capacitatea ca, din substanţe chimice şi apă, sub influienţa razelor solare, să producă substanţe organice Aceşti transformatori ai anorganicului în organic servesc drept sursă de hrană pentru alte organisme, animale de această dată, cunoscute sub numele de consumatori primari Acestia, la rândul lor, servesc drept bază trofică pentru consumatorii secundari, aceştia pentru cei terţiari, etc Într-un ecosistem acvatic la baza relaţiilor din circuitul trofic al biocenozelor stau algele – organisme vegetale simple, aflate totodata şi la baza arborelui filogenetic al lumii plantelor În Bistriţa, algele au fost reprezentate prin diatomee, din care s-au înregistrat peste 162 unităţi sistematice Variaţia algoflorei râului a fost şi este indusă de variaţiile afluienţilor precum şi a bălţilor din jur Permanent, afluienţii alimentează râul cu indivizi ai diverselor specii, râul purtându-le mai departe spre lac În ecosistemul din lacul Izvorul Muntelui-Bicaz producţia primară este realizată în exclusivitate de totalitatea algelor care alcătuiesc fitoplanctonul Din cauza variaţiilor imense de nivel, pe ţărmurile lacului nu s-a putut şi nici nu se va putea cândva instala o centură vegetală de macrofite acvatice ECOUL HANGULUI pagina 15 Anul I, nr 2 Documentar Documentar Documentar Lacul Izvorul Muntelui Pe de altă parte, datorită adâncimii şi tranzitului continuu al apei, nu a fost posibilă instalarea macrofitelor acvatice nici în masa apei cum este în alte lacuri cu apă stagnantă În consecinţă, singurii convertitori de energie solară, apă, aer şi substanţe anorganice în materie organică, baza de plecare a oricărei relaţii trofice într-un ecosystem, în cazul de faţă îl constituie algele Evoluţia biocenozelor din ecosistem sub aspectul fitoplanctonului, se caracterizează printr-o schimbare cantitativă şi calitativă continuă concretizată în instalarea de noi specii, dispariţia unor specii existente anterior, variaţia sezonieră sau pe cicluri mai lungi a numărului total de indivizi Substanţa organică sintetizată de producătorii primari serveşte drept sursă de energie pentru veriga trofică imediat următoare (consumatorii primari) Minusculele alge din râul Bistriţa asigură baza trofică, fondul de hrană pentru o multitudine de animale la fel de minuscule uneori, de talia peştilor alteori Inventarierile de specii de animale nevertebrate, pe cursul Bistriţei, anterior apariţiei lacului, semnalau existenţa mai multor zeci de specii care vieţuiau pe fundul râului Râul Bistriţa ca atare poate fi socotit ca o nervură principală a şuvoiului de alimentare a lacului cu specii, nervură cu numeroase ramificaţii reprezentate prin afluienţii care trimit şi primescla rândul lor specii de animale Faptul că în Bistriţa sunt cele mai multe specii de nevertebrate, comparative cu oricare dintre afluienţi, confirmă existenţa celor mai propice condiţii de viaţă Evoluţia zooplanctonului, atât sub aspect calitativ cât şi sub aspect cantitativ, s-a derulat în următorul fel: imediat dupa închiderea barajului s-a constatat o mărire a numărului de specii Astfel între 1961- 1963 s-a constatat că numărul unităţilor taxonomice a crescut de la 41 la 63, ajungând în 1966 la 72 Creşterea constantă a numărului de specii în zooplankton s-a realizat în ciuda dispariţiei unora dintre ele, după 1-2 ani de la apariţia lacului Există interrelaţii evidente între zooplankton şi fitoplancton, primul fiind unul din valorificatorii celui de al doilea, veriga prin care substanţa şi energia acumulată prin fotosinteză poate fi utilizartă de treptele următoare ale piramidei trofice Atât algele cât şi nevertebratele constituie sursa de hrană a diverselor specii de peşti care în cazul de faţă, constituie veriga finală al lanţului trofic din biocenoză Din cele 150 specii de nevertebrate ce au fost înregistrate pe cursul Bistriţei, în noile condiţii din lac nu au supraveţuit decât 18, adica mai mult de 90% din specii au dispărut Toată această bază trofică serveşte in final pentru buna dezvoltare a ultimei verigi a lanţului trofic ECOUL HANGULUI pagina 16 Anul I, nr 2 Pagini de folclor Pagini de folclor N E D U M E R I R E Măi Ioane, ce-ntâmplare ! Tu te-ai dus la vânătoare… Eu acasă, singurică, Numai n-am murit de frică ! Cum stăteam şi te-aşteptam, Cioca-boc aud la geam Aprind lampa Cin' să fie ?! Gheorghe de la primărie Îl întreb : ”Ce vrei mai Gheorghe !?” El nu scoate două vorbe Intră-n casă-şi ‘ zvârle cuşma, Fără-o vorbă-nchide uşa, … Dau să strig, el nu m-ascultă Vai de mine ! Parcă-s mută ! La cămeşa mă dezbumbă… Făr-o vorbă, parcă-s surdă ! Ei… s-a ‘ntâmplat ce s-a ‘ntâmplat… Mama lui de ‘mpieliţat !!! Eu te-ntreb acu' pe tine : ”Ce-a vrut Gheorghe, de la mine ?!?!” Pagini de folclor Pagini de folclor Simona Rivera